
תקנות הסדרים במשק המדינה (תיקוני חקיקה) (מתן שירות שוויוני), התשס"ו-2006

נכחו:

חברי הוועדה:
יעקב ליצמן – היו"ר

חיים אורון

שלי יחימוביץ

ניסן סלומינסקי

מוזמנים:
ולדימיר נמרובסקי
- סמנכ"ל אנרגיה, משרד התשתיות הלאומיות

חן בר יוסף

- משרד התשתיות הלאומיות



עו"ד חגית אייזמן
- הלשכה המשפטית, משרד התשתיות הלאומיות



עו"ד רועי גולדשטיין
- משרד התשתיות הלאומיות



עו"ד אולגה גבאי
- הלשכה המשפטית, משרד התשתיות הלאומיות



רבקה מקובר

- אחראית על אכיפה, משרד התעשייה, המסחר 






  והתעסוקה



גיא בר צור

- רשות ההגבלים העסקיים, משרד התעשייה, המסחר 






  והתעסוקה



עו"ד קובי גולדברג
- הלשכה המשפטית, הרשות להגבלים עסקיים, משרד 






  התעשייה, המסחר והתעסוקה



עוזי אלאללוף

- כלכלן, הרשות להגבלים עסקיים, משרד התעשייה, 






  המסחר והתעסוקה



מרדכי אדרי

- מנהל אגף הנדסה ותפעול, סופרגז



עו"ד יעקב אלעד

- יועץ משפטי, סופרגז



עו"ד עידן בן ארי

- יועץ משפטי, אמישראגז



אבי פרל


- חברת ש.א.ם



משה שפיצר

- סמנכ"ל אמישראגז



שלמה אביטן

- מנכ"ל חברת גז-יגל, איגוד לשכות המסחר



עו"ד יאיר חזן

- יועץ משפטי, חברת גז-יגל



עו"ד נילי חלד

- הלשכה המשפטית, חברת פז



עידו רוזוליו

- מנכ"ל בית זיקוק אשדוד

ייעוץ משפטי:
מירב תורג'מן

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

תקנות הסדרים במשק המדינה (תיקוני חקיקה) (מתן שירות שוויוני), התשס"ו-2006

היו"ר יעקב ליצמן:


אני פותח את ישיבת ועדת הכספים בנושא תקנות הסדרים במשק המדינה (תיקוני חקיקה) (מתן שירות שוויוני), התשס"ו-2006.


האם יש התנגדות לתקנות האלה?

חגית אייזנמן:


לא ידוע לי על כך.

אנחנו נמצאים בימים אלה בתהליך של הפרדה בית הזיקוק בכלל כאשר בעיקר אנחנו מדברים על הפרדה בין שני בתי זיקוק באשדוד. התהליך הזה כולו מצד אחד אמור לשרת את התחרות במשק, ומצד שני יכולים להיות בו סיכונים מסוימים של פגיעה בתחרות בגלל בעלות של חברות הדלק וכיוצא בזה.


אנחנו יודעים בנושא הגז יש בעיה של מחסור ובעיה של תחרותיות ולכן מצאנו לנכון להסדיר בנושא הזה הסדרה נוספת של התחרות על ידי זה שאנחנו מחייבים את בתי הזיקוק לנהוג בשוויוניות כלפי כולם.

היו"ר יעקב ליצמן:


מחיר אחיד.

חגית אייזנמן:


מחיר אחיד או תנאים זהים.

לפי החלטת הממשלה, הסרת הפיקוח תיכנס לתוקף בעוד 12 חודשים מהיום. הנושא של חובת מתן שירות שוויוני תמשיך לחול.


בימים הקרובים נגיש לוועדה הצעה לתקנות שקובעות הקצבות לחברות הגז.

היו"ר יעקב ליצמן:


למה לא עושים את זה ביחד?

חגית אייזנמן:


לוח הזמנים שלנו לא אפשר לנו להביא את זה ביחד.

היו"ר יעקב ליצמן:


מה הבעיה לעשות את זה היום?

חגית אייזנמן:


היום בית הזיקוק מתחיל לפעול באופן נפרד. היינו רוצים שגם התקנות האחרות ייכנסו לתוקף היום, אבל לצערנו לא הצלחנו להביא אותן לכאן.

היו"ר יעקב ליצמן:


האם מישהו מתנגד לזה?

יאיר חזן:


הערה. אני היועץ המשפטי של חברת גז-יגל, חברת גז בינונית-קטנה. בסעיף 2(ד) – "לא יסרב בית זיקוק סירוב בלתי סביר" – אבל התיאור "בלתי סביר" ניתן לפרשנות. אפשר להפוך כמעט כל דבר לבלתי סביר.

חיים אורון:


אבל הוא שפיט. אז הולכים לבית משפט.

יאיר חזן:


חברת פז היום שולטת בבית הזיקוק באשדוד ויש לה חברת בת שהיא חברת פזגז, וכמו שאתם יודעים הם עשו הסכם עם הרשות הפלשתינאית, יכול להיות שיהיו כל מיני דברים שהם יקבעו מה זה סביר.

חגית אייזנמן:


יש פה שני דברים. הנושא הזה של סביר או לא סביר, זה קיים גם היום בחוק ההגבלים. קשה לנו מאוד היום לפרט מה נקרא סירוב סביר או בלתי סביר ולמעשה לדעתי  אם נצמצם את ההגדרה זה יהיה דווקא לטובת בתי הזיקוק ולא לטובת חברות הגז.

יאיר חזן:


אפשר לומר "לא יסרב" וזהו.

קריאה:


כבר היום הוא מסרב.

היו"ר יעקב ליצמן:


היועצת המשפטית של הוועדה, גם היא אומרת את אותו הדבר, שכל שינוי יחזק את בתי הזיקוק.

מירב תורג'מן:


כאן אתה יכול להכניס כל הגדרה. אם תעשה את זה במקרים ספציפיים, זה דווקא יקטין את האופציות.

יאיר חזן:


אמרתי להוריד את הבלתי סביר.

מירב תורג'מן:


יש מקרים חריגים שכן אפשר לסרב.

עידו רוזוליו:


מהות התקנות קיימות באישור הממונה על האיזון ולנו כמובן אין שום כוונה לסטות מזה. כל נושא הפיצול וההפרטה נעשה כדי לעשות שינויים במשק האנרגיה במדינת ישראל. בשם הממונה על המיזוג יש מנגנון שאומר שאם יש שינוי מהותי, אז ניתן לשנות את ההוראות. לעומת זאת, התקנות קובעות את זה.

היו"ר יעקב ליצמן:


אתה תומך בזה. הם אומרים שמרגע זה המחיר הוא אחיד.

עידו רוזוליו:


אני מקבל את זה כל זמן המצב לא השתנה. אני חושב שבסך הכול משק האנרגיה במדינת ישראל, עלולים או יכולים להיות בו בתקופה הקרובה שינויים.

היו"ר יעקב ליצמן:


אני לא יודע מה יאמרו חבריי, אבל אני חושב שזה נכון ולא צריך לגעת בזה.

חגית אייזנמן:


יש שינויי נוסח לא משמעותיים, למרות שאחד הוא כן משמעותי.

בסעיף ההגדרות, סעיף 1, בסוף ההגדרה של "ספק גז", להוסיף בסוגריים "(להלן – חוק הגז)".

אנחנו מזכירים את החוק הזה בסעיף 3 – "בית זיקוק לא ימסור או יפרט כהגדרתו בתקנות מכירת גז", לפי סעיף 3 לחוק הגז.

שלי יחימוביץ:


אמרו לנו שהפיצול של בזן נועד ליצור תחרות, אם כל בית זיקוק ימכור את הגז הפחמימני במחיר אחיד לכל צרכניו, איפה התחרות שהבטיחו לנו?

חן בר יוסף:


היה ברור שבתחום הגפם, תחום הגז הביתי, אין תחרות במשק הזה. אני אומר יותר מזה, להבדיל ממוצרים אחרים שבהם הסרנו את הפיקוח, כאן נשאר הפיקוח עוד 12 חודשים, זה כי כמות הביקושים במשק הישראלי ביחד עם ביקושי הרשות הפלשתינאית הם היום יותר גבוהים ב-30 אחוזים בערך מכמות הייצור במשק. ברגע ששני ספקים מקוריים של המשק יודעים שכל כמות שהם יוציאו, תמיד ירצו אותה, תחרות ביניהם לא תתקיים.

שלי יחימוביץ:


זה רק לתחום הספציפי הזה?

חן בר יוסף:


רק גפם.

שלי יחימוביץ:


איזה אחוז זה?

חן בר יוסף:


5 אחוזים מכלל הייצור.

קריאה:


פחות.

חן בר יוסף:


לכן הלכנו לפיצול, למרות זה.

שלי יחימוביץ:


וכל היתר כן בתחרות.

חן בר יוסף:


יש עוד כמה מוצרים.

שלי יחימוביץ:


עד עכשיו יש ירידה במחירים? האם אנחנו כבר רואים תחרות פרועה, הורדת מחירים והצרכן יוצא נשכר? כך הבטיחו לנו.

חן בר יוסף:


נראה לי שכן.

חיים אורון:


אני בעד התיקון הזה. הוויכוח הגדול פה הוא על הקווטות ולא על המחיר.

חן בר יוסף:


זה יגיע בתיקון הבא.

חיים אורון:


הוויכוח הגדול כאן הוא על הקווטות. זה אפילו יותר מאשר מכסות חלב. המכסה הזו שווה הרבה כסף. אני שואל לגבי צינור הגז הטבעי.

עידו רוזוליו:


אנחנו לא קשורים.

חיים אורון:

אבל משרד התשתיות קשור. מי מחליט איפה מוציאים יציאה?

חן בר יוסף:


ברוב החלקים זה לפי כמות הצריכה. ב-1994 עשו סקר צריכה, איפה צפוי שיהיו צרכנים.

חיים אורון:


ככל שיותר קרובים למרכז הארץ, הוא יהיה עם יותר יציאות, אבל כאשר יגיעו לפריפריות, אין יציאות.

ולדימיר נמרובסקי:


זה לא שאני רוצה להתחמק, אבל אנחנו  לא הצוות המתאים לענות על השאלות האלה.

חיים אורון:


יש לכם מכתב שלי. תבקשו ממישהו שם שייתן תשובה.

חיים אורון:


העיקרון שאמרו בשקט, היכן שיש הרבה צרכנים, זה אומר שבמקומות בהם יש ישובים דלילים אבל הם צרכני גז גדולים, למי שצריך לעזור כי הוא בפריפריה, אי אפשר לעזור לו כי לחברת הגז לא כדאי לפתוח יציאה. לכן צריך משרד ממשלתי שיאמר להם שבמקומות האלה יפתחו גם אם זה לא כל כך כדאי כי אנחנו רוצים לעודד את התעשיות במקומות האלה.

קובי אלעד:


תיקון קוסמטי. בתקנה 4. במקום פסקה (4), היא צריכה להיות פסקה (3).

חגית אייזנמן:


תיקונים נוספים.

תקנה 2(ו). "על אף האמור בסעיפים קטנים (ד) ו-(ה), רשאי בית זיקוק לפטור חברה בת, כמשמעותן בחוק ניירות ערך", להוסיף "חברה קשורה".


את תקנה 3 תיקנתם, שהיא לפי סעיף 3 לחוק הגז.

בתקנה 4, הסיפא של פסקה (2), צריך להיות (3) ולא (4).

היו"ר יעקב ליצמן:


מי בעד עם השינויים? מי נגד? מי נמנע?

תודה. הישיבה נעולה.

הישיבה ננעלה בשעה 11:15

